

Breznica 3, 4274 Žirovnica

Datum: 13.5.2024

**OBČINSKI SVET**

**OBČINE ŽIROVNICA**

**ZADEVA: Odgovor na pobudo št. 24**

Na 8. seji Občinskega sveta Občine Žirovnica dne 4.4.2024 je občinska svetnica Tatjana Mulej postavila naslednje vprašanja:

»Katere so veteranske organizacije v naši občini?

Kako se te organizacije financirajo: ali dobijo sredstva iz proračuna občine in če katera in koliko?

So za ta namen objavljeni razpisi in kdaj?«

Občina Žirovnica ne vodi evidence društev, ker je podlagi 46. člena Zakona o društvih, za vodenje centralnega registra društev pristojno Ministrstvo za notranje zadeve.

Prav tako Občina Žirovnica nima podatka o veteranskih organizacijah na svojem območju, saj je Ministrstvo za obrambo po zakonu o vojnih veteranih, pristojno za podelitev statusa nevladne organizacije v javnem interesu na področju vojnih veteranov.

V kolikor potrebujete podatke o veteranskih organizacijah na območju občine Žirovnica, predlagamo da se obrnete na pristojni ministrstvi.

Kar pa se tiče načina financiranja veteranskih organizacij, občina s tem podatkom ne razpolaga.

Za sofinanciranje dejavnosti društev s sedežem v občini Žirovnica, pa občina vsako leto objavi javni razpis za njihovo delovanje, na katerega se lahko prijavijo zainteresirana društva.

Predmet omenjenega javnega razpisa so programi društev, na področju dela z mladimi, programov upokojenskih društev, programov veteranskih organizacij in drugih programov društev. Po tem razpisu pa se ne sofinancirajo programi društev s področja kulture, športa, humanitarnih dejavnosti, prostočasnih dejavnosti za otroke in drugi programi ter aktivnosti, ki so predmet drugih razpisov občine.

Rezultati Javnega razpisa za sofinanciranje programov društev iz proračuna Občine Žirovnica za leto 2023 so objavljeni na spletni strani občine.

Razpis za leto 2024 pa še ni zaključen.

**Leopold Pogačar**

**ŽUPAN**